Նատալյա Դուբովա

Նատալյա Դուբովա (ռուս.՝ Ната́лья Ильи́нична Ду́бова, մարտի 31, 1948(1948-03-31), Մոսկվա, ԽՍՀՄ), ռուս գեղասահորդուհի, խորեոգրաֆ և պարեր սառույցի վրա ձևում մարզիչ։


== Կարիերա ==
Նատալյա Դուբովան սպորտային կարիերան սկսել է մենասահքով, հանդես է եկել նաև զուգասահքում։ Ավելի ուշ սկսել է հանդես գալ սպորտային պարեր սառույցի վրա ձևում, որտեղ, զույգ կազմելով Վլադիմիր Պավլիխինի հետ, մասնակվել է համամիութենական և միջազգային մրցումներում (Նատալյա Բախ անունով)։  Ձմեռային ունիվերսիադա-1966-ում գեղասահորդները զբաղեցրել են 4-րդ հորիզոնականը։ Պարային զույգի համար ամենանշանակալից ձեռքբերումը տեղի մրցույթներում 1965 թվականի ԽՍՀՄ առաջնության բրոնզն էր։


== Մարզչական գործունեություն ==
1969 թվականին, ավարտելով գեղասահորդուհու կարիերան, Ն. Դուբովան անցավ մարզչական գործունեության՝ աշխատելով «Спартак» ՄՍԸ-ի «Сокольники» մարզադահլիճի սառույցի վրա։ ՝1992 թվականի սեպտեմբերին ամուսնու հետ մեկնել է ԱՄՆ և սկսել է աշխատել Լեյք Փլեսիդում, որտեղ էլ նրա խմբի հիման վրա բացվել է միջազգային դպրոց՝ ամերիկյան օլիմպիական կոմիտեի մշտական հսկողությամբ։ Ներկա պահին աշխատում է Ստեմֆորդում։


== Սաներ ==
Տարբեր ժամանակներում Դուբովայի խմբում մարզվել են Տատյանա Նավկա/Սամվել Գյոզալյան, Խայթ Գալիտ/Սերգեյ Սախնովսկի, Շե Լինն-Բուրն/Վիկտոր Կրաատց, Պյոտր Չերնիշև և Նաոմի Լանգ, Նատալի Բակ/Թրենտ Նելսոն-Բոնդ, Շիվոն Խիկին-Քենեդի/Ալեքսանդր Շակալով զույգերը։
Նա իր մարզչական կարիերայի ընթացքում պատրաստել է Օլիմպիական խաղերի հաղթողների, աշխարհի և Եվրոպայի առաջնությունների չեմպիոնների ու մրցանակակիրների.


===== Մարինա Կլիմովա և Սերգեյ Պոնոմարենկո =====
Կլիմովա/Պոնոմարենկո զույգի հետ Նատալյա Իլյինիչնան աշխատել է 12 տարի։ Նրա ղեկավարությամբ զույգը երեք անգամ հաղթել է Եվրոպայի առաջնությունում և երկու անգամ՝ աշխարհի, ինչպես նաև 1984 և 1988 թվականների Օլիմպիական խաղերում դարձել մրցանակակիրներ։ Սակայն ստեղծագործական տարաձայնությունների պատճառով Օլիմպիադա-1992-ից չորս ամիս առաջ նրանք տեղափոխվել են մարզվելու Տատյանա Տարասովայի ղեկավարությամբ, ում հետ էլ դարձել են օլիմպիական չեմպիոններ։


===== Մայա ՈՒսովա և Ալեքսանդր Ժուլին =====
Դուբովան այս զույգին մարզել է 1980 թվականից մինչև սիրողական կարիերայի ավարտը՝ 1994 թվականի Օլիմպիական խաղերի արծաթե մեդալը։ Տարիների ընթացքում զույգը միշտ էլ դարձել է Եվրոպայի և աշխարհի առաջնությունների մրցանակակիրներ, սակայն չեմպիոններ նրանց հաջողվել է դառնալ միայն 1993 թվականին։


===== Օքսաննա Գրիշչուկ և Եվգենի Պլատով =====
1989 թվականին Օքսաննան, մնալով առանց զուգընկերոջ (ավարտել էր կարիերան վնասվածքի պատճառով), հրավիրվել է Նատալյա Դուբովայի խումբ, որտեղ էլ զույգ է կազմել Եվգենի Պլատովի հետ։ 1989 թվականի դեկտեմբերին՝ ընդամենը 3 ամիս համատեղ մարզումներից հետո, նրանք դարձել են ԽՍՀՄ առաջնության բրոնզե մեդալակիրներ, իսկ 1991 թվականին հաղթել երկրի առաջնությունում։ 1991/1992թթ. մրցաշրջանում Եվրոպայի և աշխարհի առաջնություններում նվաճել են  բրոնզե մեդալներ, իսկ 1992 թվականի Օլիմպիական խաղերում զբաղեցրել չորրորդ հորիզոնականը, որից հետո Դուբովայից հեռանում են մարզվելու Նատալլա Լինիչուկի ղեկավարությամբ։


===== Շե Լինն-Բուրն և Վիկտոր Կրաատց =====
Մարզվելով Դուբովայի ղեկավարությամբ՝ կանադական զույգը 4 անգամ դարձել է աշխարհի առաջնության բրոնզե մեդալակիր և  հաղթել Չորս մայրցամաքների առաջնությունում։ 2000 թվականի գարնանը մարզիչը և գեղասահորդները դադարեցրել են իրենց համագործակցությունը։


===== Մարինա Անիսինա և Գվենդալ Պեյզերա =====
Այս զույգի հետ 2001/2002թթ. մրցաշրջանում Ն.Ի. Դուբովան աշխատել է որպես խորհրդատու, երբ նրանք հաղթել են օլիմպիական խաղերում։


=== Ընթացիկ գործունեություն ===
Այժմ  Ստեմֆորդում մարզում է  Ալիսա Ագաֆոնովա/Ալպեր Ուչար զույգին, ով միջազգային ասպարեզում ներկայացնում է Թուրքիան։


== Պարգևներ ==
Մեդալ «Գերազանց աշխատանքի համար»՝ 1984թ.
«Պատվո նշան» շքանշան՝ 1988թ.


== Անձնական կյանք ==
Նատալյա Դուբովան ամուսնացած է խորհրդային լողորդ 1968 թվականի Օլիմպիական խաղերի մրցանակակիր Սեմյոն Վիկտորովիչ Բելից-Գեյմանի հետ.: 1992 թվականի սեպտեմբերին ամուսնու հետ միասին սկսել է աշխատել Լեյք Փլեսիդում՝ ԱՄՆ, Նյու Յորքի Օլիմպիական կոմիտեի հետ կնքած պայմանագրով։ 1999 թվականի սեպտեմբերին տեղաոփխվել է Ստեմֆորդ (Կոննեկտիկուտ), որտեղ էլ էլ ներկա պահին ապրում և աշխատում է։


== Կոչումներ ==
Միջազգային դասի ԽՍՀՄ սպորտի վարպետ
ՌՍՖՍՀ վաստակավոր մարզիչ
Ռուսաստանի Դաշնության արվեստի վաստակավոր գործիչ  (1994)
Միջազգային կարգի դատավոր


== Կրթություն ==
Ռուսաստանի պետական ֆիզիկական կուլտուրայի, սպորտի, երիտասարդության և զբոսաշրջության պետական համալսարան


== Ծանոթագրություններ ==


== Արտաքին հղումներ ==
Профиль на сайте В. Соловьёва